b'\n_START_ARTICLE_\nOsebno obrambno oro\xc5\xbeje\n_START_PARAGRAPH_\nOsebno obrambno oro\xc5\xbejo (angle\xc5\xa1ko Personal Defense Weapon, kratica PDW) je strelno oro\xc5\xbeje, ki zdru\xc5\xbeuje nizek odsun, veliko kapaciteto nabojnika, majhne dimenzije in maso brzostrelk ter veliko prebojnost juri\xc5\xa1nih pu\xc5\xa1k.\n_START_SECTION_\nZgodovina\n_START_PARAGRAPH_\nZametki osebnega obrambnega oro\xc5\xbeja so se pojavili \xc5\xbee v za\xc4\x8detku 20. stoletja. \xc5\xbde med prvo svetovno vojno so Nemci uporabljali pi\xc5\xa1tole z mo\xc5\xbenostjo dodatka kopita za dosego ve\xc4\x8dje natan\xc4\x8dnosti. Po vojni so nekatere oboro\xc5\xbeene sile izdelale skraj\xc5\xa1ane verzije pu\xc5\xa1k, namenjenih voja\xc5\xa1kemu osebju v zaledju (npr. vezisti, kuharji, vozniki, voja\xc5\xa1ki uradniki,...). Ta oro\xc5\xbeja naj bi bila vmesni \xc4\x8dlen med pi\xc5\xa1tolami, ki jih je pestil sorazmerno kratek domet, nenatan\xc4\x8dnost in nizka kapaciteta nabojnikov ter voja\xc5\xa1kimi pu\xc5\xa1kami, katerih velikost in te\xc5\xbea sta bili zalednemu osebju v napoto. Med drugo svetovno vojno je bila na podlagi pu\xc5\xa1ke M1 Garand razvita M1 karabinka, ki se smatra kot predhodnica modernih osebnih obrambnih oro\xc5\xbeij.'